laion/Wikipedia-Exotic huggingface dataset:
אליזבת ברינגטון

אליזבת אן ברינגטון (באנגלית: Elizabeth Ann Berrington; נולדה ב-3 באוגוסט 1970) היא שחקנית אנגלייה. היא השתתפה בסדרות טלוויזיה בריטיות כמו "דרך ווטרלו", "The Bill", "המשרד", "חדר מיון", "האגמים" ו"רוז ומלוני". ברינגטון נולדה בוואלוסי (Wallasey) שבאנגליה. ב-1999 שיחקה בתפקיד מארי אנטואנט בסדרה הקומית "שיאכלו עוגות" בכיכובן של דון פרנץ' וג'ניפר סונדרס. בקולנוע השתתפה בסרטים מצליחים רבים בהם "The Little Vampire", "נני מקפי" עם אמה תומפסון ו"ברוז'" בכיכובם של קולין פארל, ברנדן גליסון ורייף פיינס. ב-2008 שיחקה בתפקיד מל בסדרה "תפאורות קרטון". היא השתתפה בפרק "Cat Among the Pigeons" בסדרת הטלוויזיה "פוארו". ב-1993 שיחקה ברינגטון בסרט "עירום" של מייק לי. היא גם הופיעה בסרט נוסף של לי הדרמה "סודות ושקרים" בכיכובם של ברנדה בלתין, מריאן ז'אן-בפטיסט וטימותי ספול. ב-2009 כיכבה ברינגטון יחד עם השחקנית שירלי הנדרסון בדרמה "May Contain Nuts" של רשת ITV בתפקיד פיון, אמא סנובית שגרה בפרברים. בקומדיה "Psychoville" של BBC Two שיחקה בתפקיד האחות ניקולה. מ-2009 ועד 2011 הופיעה בתפקיד מורה לטכנולוגיית מזון בשם רובי פריי בסדרה של ה-BBC "דרך ווטרלו", ועזבה אחרי שתי עונות. היא שיחקה בתפקיד "דודה" (Auntie) בפרק "אשתו של הדוקטור" מהעונה השישית של סדרת המדע בדיוני "דוקטור הו". ב-1997 הופיעה בפרסומת עבור "TV License". ב-2012 השתתפה בפרק בסדרה "תחבולות חדשות" בו גילמה רוצחת בשם גרייס. בשנים 2012 ו-2013 גילמה את הדמות פולה קוש בסדרה הקומית "סטלה" של ערוץ Sky 1. ב-2015 חזרה להופיע בשני פרקים של הסדרה. ב-2011 כיכבה ברינגטון בתפקיד פולה בסרט הטלוויזיה "לפלנד" בשידורי חג המולד של ה-BBC. היא השמיכה לשחק באותו תפקיד בסדרת הספין אוף "להיות איילין" שעלתה לשידור בפברואר 2013. בתיאטרון הופיעה ברינגטון במחזה "The Low Road" בשנת 2013. באוגוסט 2014 שיחקה בתפקיד סנדרה בפרק בסדרה "Cuckoo". אליזבת ברינגטון, במסד הנתונים הקולנועיים IMDb (באנגלית) אליזבת ברינגטון, באתר "אידיבי", מאגר הידע העברי לקולנוע ישראלי ועולמי אליזבת ברינגטון, באתר AllMovie (באנגלית) אליזבת ברינגטון, באתר Rotten Tomatoes (באנגלית) אליזבת ברינגטון, במסד הנתונים הקולנועיים KinoPoisk (ברוסית) "Family Business - Elizabeth Berrington plays Jessica Brooker". BBC. נבדק ב-2010-07-21. "BBC One commissions new six part comedy series, Lapland". BBC. BBC Online. 4 באוקטובר 2012. נבדק ב-21 בדצמבר 2012. {{cite web}}: (עזרה) "Being Eileen". BBC. נבדק ב-29 בינואר 2013. {{cite web}}: (עזרה)
עונת 2008/2009 בליגה הלאומית

עונת 2008/2009 בליגה הלאומית הייתה העונה העשירית של הליגה הלאומית כליגה השנייה בחשיבותה בכדורגל בישראל. הליגה החלה ב-29 באוגוסט 2008 והסתיימה ב-29 במאי 2009. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של הפועל חיפה שעלתה לעונת 2009/2010 לליגת העל. לאור החלטה על הרחבת ליגת העל בכדורגל הועלו לליגה העליונה גם הפועל עכו, הפועל באר שבע, הפועל רמת גן והפועל רעננה. מכבי אחי נצרת השתתפה במשחקי המבחן נגד הכח רמת גן ובעקבות שני ניצחונות גם עלתה ליגה. מכבי קריית אתא ירדה לליגה השלישית. עירוני ניר רמת השרון השתתפה במשחקי המבחן נגד מכבי כפר כנא ולאור הניצחונות נותרה בליגה השנייה. אוהד קדוסי מהפועל באר שבע זכה בתואר מלך השערים של הליגה עם 18 כיבושים. משחק הפועל חיפה-הפועל בני לוד הסתיים בניצחון טכני של בני לוד, בעקבות הכנסת כדורגלן לא לגיטימי למגרש בסיום העונה התקיימו משחקי מבחן לליגה הבכירה כשהכח עמידר רמת גן שסיימה במקום ה-11 בליגה הלאומית התמודדה מול מכבי אחי נצרת שסיימה במקום השישי בליגת המשנה. השיטה הייתה נוק-אאוט במפגש כפול בית-חוץ. תוצאה: מכבי אחי נצרת ניצחה 2:4 בסיכום שני המשחקים ועלתה לליגה הבכירה במקום הכח עמידר רמת גן. בסיום העונה התקיימו משחקי מבחן לירידה לליגה השלישית או עלייה לליגה השנייה כשעירוני ניר רמת השרון שסיימה במקום ה-11 בליגה הלאומית התמודדה מול מכבי כפר כנא שסיימה במקום השמיני בליגה הארצית שבוטלה. השיטה הייתה נוק-אאוט במפגש כפול בית-חוץ. תוצאה: עירוני ניר רמת השרון ניצחה 1:3 בסיכום שני המשחקים ונשארה בליגה הלאומית לעונה נוספת. כפר קנא ירדה לליגה א' (שהפכה להיות הליגה השלישית במקום הארצית). טבלת התחרות נתוני העונה
אל-מאלכיה (בחריין)

אל-מאלכיה (בערבית: المالكية) הוא כפר בחוף המערבי של בחריין. אל-מאלכיה הוא ביתו של מועדון הכדורגל מאלכיה (אנ'), מועדון המשחק בליגת העל של בחריין. בשנת 2007 פרצו מהומות אזרחיות במקום לאחר שבעל כוח ממשפחת המלוכה בבחריין השתלט על החוף הסמוך לכפר. עד סוף 2007 הסכסוך נפתר ותושבי הכפר קיבלו בחזרה את השליטה בחוף לאחר שאיימו בהליכים משפטיים. הכפר היה ביתו של זיאד איבן סואן, אחד מהמשרתים והמלווים של עלי בן אבי טאלב, האימאם השיעי הראשון והח'ליף הסוני האחרון. להלן גרף התפתחות האוכלוסייה ביישוב: לא ניתן להציג את הגרף באופן זמני – ההרחבה Graph להצגת תרשימים מושבתת כרגע. Word Gazetteer. Bill Law, ‏Riots reinforce Bahrain rulers' fears, The Telegraph, 22 July 2007 CITYPOP | Population of Al-Malikiyah - Karzakkan [Malkiya - Karzakan, SHM, Bahrain], www.quandl.com
דיוויזיית מתנדבים 1, טודור ולדימירסקו

דיוויזיית מתנדבים 1, טודור ולדימירסקו (ברומנית: Divizia Tudor Vladimirescu) הייתה דיוויזיית מתנדבים ראשונה, שהורכבה בברית המועצות מחיילים רומנים שבויים, שהתנדבו להילחם במסגרתה לצד ברית המועצות נגד גרמניה הנאצית. לשלטונות ברית המועצות היה ניסיון קודם, הם כבר הרכיבו דיוויזיה פולנית על שם תדיאוש קושצ'ושקו. לגיוס מתנדבים עבור הדיוויזיה הופעלו הקומוניסטים הרומנים הגולים בברית המועצות ובראשם אנה פאוקר. הגיוס הוכתר בהצלחה רבה ובראש הדיוויזיה הוצב קולונל ניקולאה קמבראה, בראש מטה הדיוויזיה הוצב לוקוטנט-קולונל יאקוב טקלו וכעוזר פוליטי מונה קולונל מירצ'אה האופט. שלושת הקצינים האלה הגיעו לאחר המלחמה לדרגות גנרל. עודפי המתנדבים מקרב השבויים הרומנים שמשו להקמת דיוויזיה רומנית נוספת, דיוויזיית הוריה, קלושקה וקרישאן. הדיוויזיה לחמה לצד הצבא האדום בטרנסילבניה והמשיכה עד הרי טטרה. ב-1947 הדיוויזיה הפכה לדיוויזיה משוריינת ובהמשך לדיוויזיה ממונעת. מדיה וקבצים בנושא דיוויזיית מתנדבים 1, טודור ולדימירסקו בוויקישיתוף Divizia „Tudor Vladimirescu” (ברומנית) Divizia "Tudor Vladimirescu" (ברומנית) DIVIZIA I VOLUNTARI „TUDOR VLADIMIRESCU”
עונת 2009/2010 בליגה הלאומית

עונת 2009/2010 בליגה הלאומית הייתה העונה ה-11 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2009 והסתיימה ב-15 במאי 2010. על ניצחון במשחק הוענקו שלוש נקודות ונקודה בודדת הוענקה על תיקו. הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). העונה הסתיימה בניצחון של עירוני קריית שמונה שעלתה לעונת 2010/2011 לליגת העל לצד הפועל אשקלון. הפועל כפר סבא השתתפה במשחק המבחן נגד הפועל רמת גן ובעקבות הפסד נותרה בליגה השנייה. הפועל ירושלים והפועל מרמורק ירדו לליגה השלישית. מכבי באר שבע השתתפה במשחק המבחן נגד מכבי השקמה/רמת חן ובעקבות הפסד נותרה בליגה השנייה. אקקי מיקוצ'דזה (גאורגיה) מעירוני בת ים זכה בתואר מלך השערים של הליגה עם 18 כיבושים. משחק הפעול כפר סבא עם הפועל ראשון לציון הסתיים בתיקו 0:0. לאחר המשחק התברר שהפעול כפר סבא שיתפה כדורגלן לא לגיטימי ולכן לראשון לציון הוענק ניצחון טכני 3:0 משחק הפעול אשקלון עם עירוני ניר רמת השרון הסתיים בתוצאה 0:2 לטובת אשקלון. לאחר המשחק התברר שהפעול אשקלון שיתפה כדורגלן לא לגיטימי ולכן לעירוני ניר רמת השרון הוענק ניצחון טכני 3:0 משחק אחווה עראבה עם מכבי באר שבע הסתיים בתוצאה 1:1. לאחר המשחק התברר שמכבי באר שבע שיתפה כדורגלן לא לגיטימי ולכן לאחווה עראבה הוענק ניצחון טכני 3:0 תוך הורדת נקודה על חוזים כפולים בסיום העונה התקיים משחק המבחן לליגה הבכירה כשהפועל רמת גן שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה משחק אחד שנערך במגרש נייטרלי. תוצאה: הפועל רמת גן ניצחה 1:0 ונשארה בליגת העל עונה נוספת. בסיום העונה התקיים משחק מבחן לליגת המשנה כשמכבי באר שבע שסיימה במקום ה-14 בליגה הלאומית התמודדה מול מכבי השקמה/רמת חן שסיימה במקום השני בליגה א' דרום והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה משחק אחד שנערך במגרש נייטרלי. תוצאה: מכבי באר שבע ניצחה 2:0 ונשארה בליגה הלאומית עונה נוספת. טבלת התחרות נתוני העונה
פאולה איוואן

פאולה איוואן-יונסקו (ברומנית: Paula Ivan-Ionescu נולדה ב-20 ביולי 1963) היא אתלטית רומניה בעברה. היא אלופה אולימפית וסגנית אלופה אולימפית (סיאול 1988) בריצת 1500 מטר ובריצת 3000 מטר בהתאמה, פעמיים ברציפות אלופת האוניברסיאדה בריצת 1500 מטר ובריצת 3000 מטר (זגרב 1987 ודיסבורג 1989) ושיאנית עולם בריצת מייל (1989). איוואן נולדה בהרשטי. באוניברסיאדה שנערכה בזגרב יוגוסלביה ביולי 1987 זכתה איוואן בשתי מדליות זהב, בריצת 1500 מטר בתוצאה של 4:01.32 דקות ובריצת 3000 מטר בתוצאה של 8:53.61 דקות. באליפות העולם שנערכה ברומא בתחילת ספטמבר אותה שנה סיימה איוואן במקום 20 בריצת 1500 מטר בתוצאה של 4:08.36 דקות ובמקום 17 בריצת 3000 מטר בתוצאה של 8:51.20 דקות. באולימפיאדת סיאול (1988) זכתה איוואן בשתי מדיות, זהב וכסף. מדליית זהב, בריצת 1500 מטר בשיא אולימפי חדש של 3:53.96 דקות (הנוכחי, 2016), לפני למוטה בקוסקטה (4:00.24 דקות) וטטיאנה דורובסקיך (4:00.30 דקות), שתיהן מברית המועצות ומדליית כסף, בריצת 3000 מטר בשיא אישי חדש של 8:27.15 דקות, אחרי טטיאנה דורובסקיך (8:26.53 דקות) ולפני איבון מארי מבריטניה (8:29.02 דקות). בתחרות שנערכה בניס, צרפת ב-10 ביולי 1989 קבעה איוואן בריצת מייל שיא עולם חדש של 4:15.61 דקות, שיפור לשיא בן ה-4 שנים של מארי דקר מארצות הברית (4:16.71 דקות). שיאה זה החזיק מעמד 7 שנים ונשבר על ידי סווטלנה מסטרקובה מרוסיה (4:12.56 דקות). תוצאתה זו מהווה את התוצאה השלישית בטיבה בכל הזמנים (2016). באוניברסיאדה שנערכה בדיסבורג גרמניה באוגוסט אותה שנה זכתה איוואן פעם נוספת בשתי מדליות זהב, בריצת 1500 מטר בתוצאה של 4:13.58 דקות ובריצת 3000 מטר בשיא משחקים חדש של 8:44.09 דקות ובכך הגנה על תוארה. היא פרשה מספורט תחרותי והחלה לאמן אתלטיקה. ריצת 800 מטר: 1:56.42 דקות (1988) ריצת 1500 מטר: 3:53.96 דקות (1988), שיא אולימפי נוכחי 2016 ריצת מייל: 4:15.61 דקות (1989), שיא עולם לשעבר ריצת 3000 מטר: 8:27.15 דקות (1988) ריצת 5000 מטר: 15:31.22 דקות (1989) ריצת 1500 מטר: 4:01.27 דקות (1989) ריצת מייל: 4:18.99 דקות (1989) ריצת 3000 מטר: 8:46.45 דקות (1987) מדיה וקבצים בנושא פאולה איוואן בוויקישיתוף פאולה איוואן, באתר הוועד האולימפי הבין-לאומי פאולה איוואן, באתר olympedia.org פאולה איוואן, באתר התאחדות האתלטיקה הבין-לאומית פאולה איוואן, באתר Track and Field (נשים)
רותה

רותה (בגרמנית: Rüte) הוא מחוז בקנטון אפנצל אינר-רודן שבשווייץ. המחוז מוזכר לראשונה במקור משנת 1420 – 1421 בשם Rütiner rod. ב-1872 הוקם המחוז באופן רשמי ומאז הוא לא עבר שינויים משמעותיים. שטחו של המחוז הוא 40.9 קמ"ר. מתוכם 55.7% משמשים לחקלאות, 31.8% הם שטחים מיוערים, 3.4% הם שטחים מיושבים ו9.1% הוא אדמה בלתי מעובדת. המחוז משתרע בין אלטמן בדרום לבין שטחי הגבעות שסביב להירשברג בצפון. שטחו כולל את הכפרים בריליסאו, אגרשטנדן, שטיינג וכן חלקים מוייסבד בין הנהרות ברייל, שונדבך וזיטר ואצת החלק המזרחי של אפנצל. המרכז המנהלי של המחוז הוא הכפר שטיינג. נכון ל-2014 מנתה אוכלוסיית המחוז 3,480 תושבים. מדיה וקבצים בנושא רותה בוויקישיתוף אתר האינטרנט הרשמי של רותה משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ
סליף סאנה

סליף סאנה (בצרפתית: Salif Sané, נולד ב-25 באוגוסט 1990) הוא כדורגלן סנגלי-צרפתי המשחק בנבחרת סנגל בעמדת הבלם. סליף סאנה הוא אחיו הצעיר של לאמין סאנה, אף הוא כדורגלן. שניהם נולדו בצרפת להורים מהגרים מסנגל. סאנה נולד בלורמון שבצרפת למשפחה ממוצא סנגלי. גדל בבורדו ביחד עם אחיו, והחל לשחק בקבוצה הבוגרת בשנת 2010. סאנה לא קיבל הזדמנויות רבות בקבוצה, והושאל כעבור עונה אחת לנאנסי, ששיחקה בליגת העל הצרפתית. סאנה הפגין יכולת טובה מאוד בנאנסי בעונת 2011/12, וסייע לקבוצה לסיים במקום ה-11, כשהוא עורך 32 הופעות ליגה ומבקיע שני שערים בתום עונה זו חתם סאנה על חוזה קבוע בנאנסי, אך בעונת 2012/13 ירד ליגה עם הקבוצה, בעונה בה ערך 34 הופעות ליגה והבקיע שני שערים. לאחר ירידת הליגה עם נאנסי, עבר סאנה לשחק בהנובר 96 מהבונדסליגה, שם חתם על חוזה לארבע שנים. בשתי העונות הראשונות שלו בקבוצה, שיחק סאנה לסירוגין בקבוצה הבכירה ובקבוצת המילואים. בעונת 2013/14 ערך סאנה 19 הופעות ליגה והבקיע שני שערים, והקבוצה סיימה במקום העשירי בבונדסליגה. בעונת 2014/15 סאנה והאנובר סיימו במקום ה-13 בבונדסליגה, כשסאנה ערך 18 הופעות והבקיע שני שערים. בעונת 2015/16 סאנה הפך לשחקן הרכב קבוע בקבוצה הבכירה של האנובר, וערך בשורותיה 31 הופעות בהן הבקיע שני שערים, אך נשר עם הקבוצה לבונדסליגה השנייה. בעונת 2016/17 הציג סאנה יכולת טובה מאוד וסייע לקבוצה לחזור לבונדסליגה תוך עונה אחת, כשהוא עורך 28 הופעות ליגה ומבקיע שני שערים. בעונת 2017/18 סאנה והאנובר סיימו את עונת החזרה של הקבוצה לבונדסליגה במקום ה-13, כשסאנה המשיך להציג יכולת טובה ואף הבקיע ארבעה שערי ליגה. בקיץ 2018 חתם סאנה על חוזה בשאלקה 04. בספטמבר 2012 הצהיר סאנה כי ברצונו לשחק בנבחרת סנגל. במאי 2013 החל לשחק בנבחרת סנגל, במוקדמות מונדיאל 2014. סאנה השתתף עם סנגל בגביע אפריקה לאומות 2015, בו הודחה סנגל בשלב הבתים. בשנת 2018 השתתף סאנה עם סנגל במונדיאל 2018, ולקח חלק בשלושת משחקי הקבוצה בשלב הבתים. סנגל וסאנה ניצחו את נבחרת פולין 2-1 במשחק הראשון, נפרדו בתיקו 2-2 עם נבחרת יפן והפסידו 0–1 לנבחרת קולומביה. סאנה וסנגל הודחו מהמונדיאל בשלב הבתים, לאחר שסיימו עם מאזן זהה לחלוטין לזה של נבחרת יפן, ושובר השוויון לטובת היפנים היה עודף כרטיסים צהובים. מדיה וקבצים בנושא סליף סאנה בוויקישיתוף סליף סאנה, באתר Transfermarkt סליף סאנה, באתר Fussballdaten.de (בגרמנית) סליף סאנה, באתר Soccerway סליף סאנה, באתר WorldFootball.net סליף סאנה, באתר National Football Teams סליף סאנה, באתר FootballDatabase.eu
אלברוויל

אלברוויל (בצרפתית: Albertville) היא עיירה במחוז סבואה, בחבל אוברן-רון-אלפ שבמזרח צרפת. זהו גם שמו של אתר הסקי הצמוד לעיירה. אלברוויל נמצאת על גדות נהר ארלי יובלו של נהר האיזר. היא שוכנת בגובה של 328–2,030 מטר. אוכלוסייתה מונה כ-18,480 תושבים (נכון ל-2008). העיר התפרסמה לאחר שאירחה את אולימפיאדת החורף (אלברוויל 1992). איטליה אאוסטה, ואל ד'אוסטה, איטליה גרמניה ויננדן (אנ'), באדן-וירטמברג, גרמניה קנדה סנט-אדל (אנ'), קוויבק, קנדה קנדה ונקובר, קולומביה הבריטית, קנדה (בדומה לאלברוויל, אירחה את אולימפיאדת החורף (ונקובר 2010)) מדיה וקבצים בנושא אלברוויל בוויקישיתוף אתר האינטרנט הרשמי של אלברוויל אלברוויל, ברשת החברתית פייסבוק אלברוויל, ברשת החברתית אקס (טוויטר) אלברוויל, סרטונים בערוץ היוטיוב ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
ארכנגלסק (פירושונים)

האם התכוונתם ל... ארכנגלסק – עיר מחוז בצפון מערב רוסיה, בירת מחוז ארכנגלסק ארכנגלסק (מחוז) – סובייקט בפדרציה הרוסית ארכנגלסק (גוברניה) – גוברניה באימפריה הרוסית וברוסיה הסובייטית בתחילתה ארכנגלסק (ספר) – רומן מאת רוברט האריס
אילני

האם התכוונתם ל... אישים אלדד אילני – סופר, ואיש הייטק ישראלי אפרים אילני – איש מודיעין ישראלי, מאבותיה המייסדים של קהילת המודיעין הישראלית אשור-אתיל-אילני – ממלכי אשור גיורא אילני – זואולוג ישראלי יעקב אילני – מחלוצי חקר התזונה בישראל, מומחה לביוכימיה ולביוטכנולוגיה של המזונות עפרי אילני – היסטוריון, עיתונאי, עורך, בלוגר ומבקר ספרות ישראלי ליעד אילני – פוליטיקאי מוניציפלי ישראלי שונות אילני (שיר) – שיר של עליזה אביב שהתחרה בפסטיבל הזמר והפזמון תשל"ח אילן אילנית
רבוע כחול נדל"ן

חברת רבוע כחול נדל"ן מקבוצת אלון ריבוע כחול ישראל עוסקת בפיתוח, הקמה וניהול של נדל"ן מניב למסחר, לוגיסטיקה ומשרדים וכן בהקמת פרויקטים למגורים. החברה הוקמה בשנת 2005 ונסחרת בבורסה לניירות ערך בתל אביב משנת 2006. חברת רבוע כחול נדל"ן הוקמה בשנת 2005 כחלק מארגון מחדש של חברת אלון רבוע כחול במסגרתה הועברו אליה כל נכסי הנדל"ן שהיו בבעלות החברה. בשנת 2006 היא הונפקה למסחר בבורסה לניירות ערך בתל אביב. בשנת 2009 הושלם הארגון מחדש, כשרבוע כחול נדל"ן רכשה את יתרת נכסי הנדל"ן של הקבוצה מחברת מגה קמעונאות. חברת רבוע כחול נדל"ן עוסקת בפיתוח ויזום וכן השכרה וניהול של נכסים מניבים. מרבית הנכסים משמשים למסחר (כ- 70%) וכן ללוגיסטיקה ומשרדים. כמו כן יוזמת פרויקטים משולבים למסחר ולמגורים. בבעלות החברה כ- 114 נכסים בפריסה ארצית, בהם קניונים, מרכזים מסחריים, מרכזים לוגיסטיים, סופרמרקטים, קרקעות לפיתוח ונכסים בבניה וייזום. החברה היא בעלת הסופרמרקטים הגדולה בארץ, כאשר בבעלותה 92 סופרמרקטים מרביתם מושכרים למגה קמעונאות (64) והשכר לשוכרים שונים. בשנת 2010 החלה החברה בהקמת מתחם השוק הסיטונאי בתל אביב, שהוא פרויקט יזמות מהגדולים בארץ, הכולל קניון, שכונת מגורים בת כ- 780 יח"ד, מתחם מבני ציבור הכולל בתי ספר, גני ילדים, מרכז ספורט ופארק ציבורי. החברה נסחרת בבורסה בשווי של יותר מ 2.7 מיליארד ומונה כ-40 עובדים. החברה נסחרת במדד תל אביב 125 ומדד תל אביב 90. ממלא מקום מנכ״ל, משנה למנכ״ל וסמנכ"ל כספים הוא ארתור לשינסקי. השוק הסיטונאי בתל אביב קריית השרון נתניה  קמפוס קומברס ברעננה מרכז לוגיסטי בקיבוץ אייל חניון כיכר גבעון Point wells קניון הדר בירושלים קניון TLV בתל אביב אתר האינטרנט הרשמי של רבוע כחול נדל"ן גלובס 100 dun's רבוע כחול נדל"ן בע"מ, באתר הבורסה לניירות ערך בתל אביב רבוע כחול נדל"ן בע"מ, באתר "מאיה" Point wells TLV FASHION MALL קניון הדר קריית השרון רבוע כחול נדל"ן: נתונים כספיים באתר מאי"ה. אלון רבוע כחול ריבוע כחול נדל"ן, באתר www.bsi.co.il
ארץ קייזר וילהלם השני

ארץ קייזר וילהלם השני או חוף וילהלם השני או אדמת קייזר וילהם השני (באנגלית: Kaiser Wilhelm II Land) הוא הקטע של אנטארקטיקה שנמצא בין כף פנק ב-'43 87° מזרח לכף פילכנר, ב-'54 91° מזרח. אוסטרליה תובעת עליו חזקה כחלק מן הטריטוריה שלה באנטארקטיקה, אם כי תביעה זו איננה מקובלת על כלל העולם. האזור התגלה ב-22 בפברואר 1902, במהלך משלחת גאוס (1903-1901), בהנהגת חוקר האזור הארקטי והפרופסור לגאולוגיה, אריך פון דריגאלסקי. במפרץ שבו שכן המחנה של משלחת דריגאלסקי עד 8 בפברואר 1903 מתנשא הר גאוס, הר געש כבוי בגובה 370 מטרים, שנקרא על שם המתמטיקאי והפיזיקאי קרל פרידריך גאוס, שעל שמו נקראה גם אוניית המשלחת. דריגאלסקי כינה את האזור שגילה על שם וילהלם השני, קיסר גרמניה, שמימן את המשלחת בסך 1.2 מיליון גולדמרק. ארץ קייזר וילהלם השני באתר הסקר הגאולוגי של ארצות הברית מידע גאוגרפי והיסטורי
ישראל במשחקים הפאראלימפיים ריו דה ז'ניירו (2016)

ישראל השתתפה במשחקים הפאראלימפיים ריו (2016). זו היא ההשתתפותה ה-15 של ישראל במשחקים הפאראלימפיים. המשלחת הישראלית דורגה במקום 74 לאחר שזכתה בשלוש מדליות ארד. משחקים אלו היו המשחקים דלי ההישגים של נבחרת ישראלית והדרוג הנמוך ביותר של משלחת ישראלית מאז ייסוד המשחקים הפאראלימפיים בשנת 1960. 33 ספורטאים פאראלימפיים השתתפו במשחקים הפאראלימפיים בריו דה ז'ניירו, ברזיל ב-11 ענפי ספורט. נושא הדגל בטקס הפתיחה היה שרגא ויינברג ונושאת הדגל בטקס הנעילה הייתה מורן סמואל. ערכים מורחבים – טבלת מדליות במשחקים הפאראלימפיים 2016 צמד הטניסאים, שרגא ויינברג ואיתי ארנליב, זכה במקום הרביעי בQuad זוגות בסיומו של משחק הטניס הפראלימפי הארוך ביותר עד כה שנמשך 4 שעות ו-25 דקות. הקיאקיסטית, פסקל ברקוביץ, העפילה לגמר בתחרות ספרינט קיאק KL2 ליחידות. השחיינית אראל הלוי, סיימה במקום השמיני את גמר 400 מ'. אופני כביש לא חצה את קו הסיום לפני המלווה כמתחייב בתקנון ניצחון באמצעות שובר שוויון מתמודד אחד מכל מקצה בשלב המוקדמות עולה לגמר והיתר עוברים לבית הניחומים. מבית הניחומים מצטרפים 2 מתמודדים מכל מקצה לגמר והיתר משתתפים בגמר ב'. נשים גברים נבחרת אלג'יריה לא הופיעה למשחק 2 מתמודדים מכל מקצה בשלב המוקדמות עולים ישירות לגמר והיתר עוברים לחצי הגמר. ארבעת המקומות הראשונים בחצי הגמר עולים לגמר. נשים גברים מעורב (2 ו-2 ) המספר המחוק הוא השיוט הגרוע ביותר שלא מחושב בניקוד השלילי הכללי לא סיימו את השיוט (DNF) פסילה עקב מעבר על חוק 30.3 (UFD) ישראל באולימפיאדת ריו דה ז'ניירו (2016) ישראל במשחקים הפאראלימפיים האתר הרשמי של המשחקים הפאראלימפיים בריו 2016 מערכת ynet ספורט, בואו להכיר את הסגל הפראלימפי, באתר ynet, 23 ביולי 2016 אלון הדר, עד הקצה, באתר ynet, 26 באוגוסט 2016 הסיבות לתום ימי הזהב במשלחת הפראלימפית, באתר ONE
שבנדה

שבנדה (בגרמנית: Schwende) הוא מחוז בקנטון אפנצל אינר-רודן שבשווייץ. המחוז קיים מראשית המאה ה-13. שטחו של המחוז הוא 57.5 קמ"ר. מתוכם 48.1% משמשים לחקלאות, 32.2% הם שטחים מיוערים, 2.1% הם שטחים בנויים ו-17.6% הם שטחים בלתי מעובדים. המחוז מהווה את מחצית הקנטון השוכנת מדרום –מערב לנהר הזיטר. שטחו של המחוז כולל את היישוב שבנדה וכן את החלק המערבי של היישוב וייסבד השוכן בין נהר הזיטר לבין ומדרום לנהר הברואלבך. בשטח המחוז נכללים גם הכפר ווסראון ורוב שטחם של הרי האפלשטיין עד לפסגת הר זנטיס. נכון לשנת 2014 מנתה אוכלוסיית המחוז 2,167 תושבים. מדיה וקבצים בנושא שבנדה בוויקישיתוף אתר האינטרנט הרשמי של שבנדה משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ
ברונטורניס

ברונטורניס (שם מדעי: Brontornis; פירוש השם: "עוף הרעם") הוא סוג של עוף אימה ענקי מסדרת הקריאמאים שחי באמריקה הדרומית (בעיקר בפטגוניה) בתקופת המיוקן, לפני 7–17 מיליון שנה. הוא היה עוף עצום ממדים וגם היה עוף האימה השני בגודלו לאחר הקלנקן שחי מעט אחריו. מין זה הוגדר ב-1891 וכלל מין יחיד - Brontornis burmeisteri. הברוטורניס התנשא לגובה 2.8 מטרים ושקל 230–400 ק"ג. הוא נחשב טורף-על בתחומי מחייתו, והיה מסוגל לצוד את כל שאר היצורים בשטחי ערבות ארגנטינה וצ'ילה הקדומים. למעשה, רק עופות הפיל והעוף האוסטרלי דרומורניס שקלו יותר ממנו. הוא דמה לפורוסרקוס, שהתקיים אחריו, וחי לצד הארגנטוויס. בתחומי מחייתו מילא הברונטורניס את תפקיד הטורפים הגדולים שלא נמצאו באמריקה הדרומית לפני ההחלפה האמריקנית הגדולה, יחד עם התיילקוסמילוס. ככל הנראה, ארב הברונטורניס לטרפו ממסתור ותפס אותו בעזרת מקורו העצום או רדף אחריו עד שהשיג אותו. אפשרות נוספת היא שהיה אוכל נבלות. מדיה וקבצים בנושא ברונטורניס בוויקישיתוף ברונטורניס, באתר GBIF (באנגלית)
קלנקן

קלנקן (שם מדעי: Kelenken) הוא סוג של עוף אימה ענקי, מסדרת הקריאמאים, אשר חי באמריקה הדרומית (בייחוד באזור ארגנטינה של היום) הקדומה בתקופת המיוקן, לפני 15 מיליון שנה. הוא היה העוף הגדול ביותר במשפחת עופות האימה, אך קטן במשקלו מהברונטורניס שחי באותה תקופה. סוג זה הוגדר בשנת 2007 ונכלל בו מין אחד - Kelenken guillermoi. הוא קרוי על שם מפלצת הקלנקן, מתרבות האינדיאנים בני הקבוצה האתנית של הטוולצ'ה, שוכני הפמפס. הקלנקן היה עוף עצום בעל גולגולת באורך 71 סנטימטרים - הגולגולת הגדולה ביותר של עוף כלשהו שנמצאה, הגיע לגובה של כשלושה מטרים ולמשקל של עד 160 קילוגרם. הוא היה העוף הגדול ביותר בתחומי תפוצתו, יחד עם הארגנטוויס, והיה מסוגל לטרוף את כל היצורים הקטנים בתחומי מחייתו. ייתכן שרדף אחרי טרפו במרחבי הערבות הקדומים, והכה אותו עם מקורו העצום עד שמת. אפשרות נוספת היא שחיכה לטרפו במסתור, תקף אותו ממארב ותפס טרף קטן יותר עם מקורו הענקי. ייתכן גם שגנב טרף מטורפים אחרים באמצעות ממדיו העצומים וקריאותיו הצורמות, בדומה לנשרים ועיטים מודרניים. עוף זה הופיע בסדרה טורפים פרהיסטוריים ובמשחקים עולם היורה: המשחק וJurassic World: Alive. מדיה וקבצים בנושא קלנקן בוויקישיתוף קלנקן, באתר האנציקלופדיה של החיים (באנגלית) קלנקן, באתר GBIF (באנגלית)
MBK (מרכז קניות)

MBK הוא מרכז קניות נרחב בבנגקוק, תאילנד. הקניון ממוקם במחוז פתום וואן, בצומת הרחובות "ראמה הראשון" ו"פאיה תאי". הקניון קרוב לסיאם סקוור, אליו ניתן להגיע מהקומה השנייה באמצעות גשר להולכי רגל. בקניון שמונה קומות, המכילות בערך 2,000 חנויות ומסעדות ביניהם חנות כלבו בבעלות תאגיד טוקיוּ. ב-MBK מבקרים מדי יום כ-100,000 אנשים, כמחצית מהמבקרים במתחם הם בני נוער תאילנדים וכשליש מהם הם תיירים. קניון ה-MBK פופולרי בקרב התיירים, על אף שרוב הקונים הם תושבי בנגקוק. הקניון מקושר לסיאם דיסקברי ולמרכז הקניות סיאם פרגון באמצעות גשר להולכי רגל. כאשר נפתח ב-1985 היה MBK הקניון הגדול ביותר באסיה. הקניון נבנה על קרקע שהושכרה מאוניברסיטת צ'ולאלונגקון. השכירות חודשה בשנת 2002. MBK נקרא על שם הורי המפתח "Sirichai Bulakul", "מה" ו"בון קרונג". בקומת הקרקע מוצבים פסלי ההורים. סקייטריין - עצירה בתחנת "סיאם" ואז הליכה של כ-500 מטרים לקניון. Khlong Saen Saeb - עצירה במזח Hua Chang שממקומם במרחק הליכה מהקניון. חנות כלבו בת ארבע קומות בבעלות תאגיד טוקיוּ ממוקמת בצפון הקניון. מלון פתומוואן פרינסס ממוקם בדרום הקניון. קומות 1–3: ביגוד ונעליים, עור, מוצרי קוסמטיקה ועיצוב שיער, צעצועים, זהב ותכשיטים קומה 4: אלקטרוניקה, טלפונים סלולרים, תקליטורים קומה 5: מתחם אוכל בינלאומי, מסעדות, ריהוט, צילום, מחשבים קומה 6: אזור דוכני האוכל והאוכל המהיר, חנויות מזכרות קומה 7: קולנוע, באולינג, קריוקי קומה 8: קולנוע מדיה וקבצים בנושא MBK בוויקישיתוף אתר האינטרנט הרשמי של MBK "MBK Center". MBK Center. נבדק ב-7 בינואר 2009. {{cite web}}: (עזרה) "MBK Center". AsiaWeb Direct. נבדק ב-7 בינואר 2009. {{cite web}}: (עזרה) "MBK FAQ". MBK Center. נבדק ב-7 בינואר 2009. {{cite web}}: (עזרה) Kenneth Barrett, 22 Walks in Bangkok: Exploring the City's Historic Back Lanes and Byways, Tuttle Publishing, 2014-02-18 MBK Center (Mah Boon Krong), באתר bangkokinfoguide "Tokyu Department Store". AsiaWeb Direct. נבדק ב-7 בינואר 2009. {{cite web}}: (עזרה) "Pathumwan Princess location". Pathumwan Princess. אורכב מ-המקור ב-2009-01-22. נבדק ב-7 בינואר 2009. {{cite web}}: (עזרה)